Sverre Fehn

Sverre Fehn (Konsberg, Norvegia, 1924 abuztuaren 14 – Oslo, 2009ko otsailaren 23a) arkitekto norvegiarra izan zen.

Osloko Arkitektura Eskolan egin zituen ikasketak eta 1949an diplomatu. 1950 urtean PAGON (Oslo Norvegiako Arkitekto Aurrerakoien Taldea) sortu zuen Arne Korsomo irakaslearekin, bere belaunaldikoak ziren beste arkitekto norvegiar batzuekin batera -Christian Norberg-Schulz, Peter Andreas Munch Mellbye, Geir Grung, Odd Østbye, Håkon Mjelva eta Robert Esdaile- eta Jørn Utzon arkitekto daniarrarekin. Talde hura Norvegiako CIAM (Congrès Internationaux d'Architecture Moderne)-ren adar bat-edo izango dena. Talde horren asmoa Mugimendu Modernoan oinarritutako arkitektura egitea zen, baina haien garaia eta herrialdeko hizkuntza (lengoaia) eta ekaiak (materialak) erabiliz. 1956 urtera arte jardun zuen taldeak ekinean.

1952 eta 1953 urteetan Marokora bidaia egin zuen eta bertako arkitektura primitiboa aurkitu eta ikertu zuen, bere lanetan guztiz eragingo zuena. Parisera aldatu zen ondoren, Jean Prouvé arkitektoaren agentzian lan egitera (1953-54). Norvegiara itzuli zenean, bere arkitektura agentzia ireki zuen.

Lan gehienak Norvegian eraiki ditu. 1962an proiekturik garrantzitsuenetako bat egin zuen: Eskandinaviar Herrietako Pabilioia, Veneziako Biennalearen lorategietan. 1971 eta 1993 artean Osloko Arkitektura Eskolan aritu zen irakasle eta Europako zein Ameriketako Estatu Batuetako eskola anitzeko irakasle ohoredun izendatu izan zuten. Hainbat museo eriki zituen, baina etxe pribatuak ere bai. Horien artean azpimarratzekoak dira Villa Schreiner Oslon (1963) eta Villa Busk Bamblen (1990). Nahiz eta lehiaketa asko irabazi, proiektu gutxi eraiki zituen.

1997 urtean Pritzker Saria lortu zuen.

Lan garrantzitsuak 
 1955 : Økern Zahar Etxea, Oslo, Norvegia Geir Grung-ekin lankidetzan
 1958 : Norvegiako Pabilioia, Bruselako Erakusketa Unibertsalean, Belgika
 1962 : Eskandinaviar Herrietako Pabilioia, Veneziako Biennalean, Italia
 1963 : Colosseum zinema, Oslo, Norvegia
 1971-77 : Skådalen Eskola Gorrentzat, Oslo
 1972 : Txinako Soldaduei buruzko Erakusketa, Hovikodden
 1986 : Villa Brick, Baerum
 1987-90 : Villa Kise, Skien
 1990 : Villa Busk. Bamble
 1991 : Glaziarren Museoa, Fjaerland
 1991-92 : EcoEtxea, Norrkoping, Suedia
 1995 : Aukrust Museoa, Alvdal;
 1995 : Ikerketa Gunea Glaziarren Museoan, Fjaerland
 2000 : Ivar Aasen zentroa, Ørsta
 2001 : Argazkigintzaren Museoa, Horten

Bibliografia 
 AA. VV., The Secret of the Shadow: Light and Shadow in Architecture, 2002
 Sverre Fehn, The poetry of the straight line =: Den rette linjes poesi, 1992
 Per-Olaf Fjeld, Sverre Fehn on the Thought of Construction, Rizzoli International, 1983
 Yukio Futagawa, Sverre Fehn. Glacier Museum. The Aukrust Centre, GA Document 56, 1998
 Béatrice Houzelle, Cubes d'argile, Maisons prototypes en Norvège, Techniques et Architecture, 407 zkia, 1993
 Christian Norberg-Schulz, Gennaro Postiglione, Sverre Fehn: works, projects, writings 1949-1996, 1997
 Sverre Fehn. Studio Holme, GA Houses 58, 1998

Kanpo loturak 

 Sverre Fehn Pritzker Sarien gunean
 Sverre Fehn-en biografia

Norvegiako arkitektoak